#### ROMÂNIA

###### JUDEȚUL SATU MARE

#### CONSILIUL JUDEŢEAN

#### PREȘEDINTE

# **Nr. \_\_\_\_\_\_\_\_/\_\_\_\_\_\_\_\_2023**

## **REFERAT DE APROBARE**

**privind modificarea Statului de funcții**

**al Muzeului Județean Satu Mare**

Având în vedere prevederile art. 173 alin. (2) lit. c) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, Consiliul Județean are ca atribuție aprobarea, în condițiile legii, la propunerea președintelui consiliului județean, a regulamentului de organizare și funcționare a consiliului județean, organigrama, statul de funcții, regulamentul de organizare și funcționare ale aparatului de specialitate al consiliului județean precum și ale instituțiilor publice de interes județean.

Prin Adresa nr. 91/16.01.2023, înregistrată la Registratura Consiliului Județean Satu Mare cu nr. 1363/16.01.2023, Muzeul Județean Satu Mare a transmis documentația pentru aprobarea modificării Statului de funcții al Muzeului Județean Satu Mare, ca urmare a finalizării procedurilor de promovare în gradul profesional a patru angajaţi, având anexat şi Procesul verbal nr.52/10.01.2023 privind rezultatul final al examenului de promovare în gradul profesional imediat superior celui deținut a personalului contractual de execuție din cadrul Muzeului Județean Satu Mare.

Luând în considerare prevederile art. 69 alin. (1) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, se impun următoarele modificări ale statului de funcţii:

1. Transformarea postului de la poziția **52** din cadrul **Secției Carei și Tășnad** din funcţia de **Muzeograf S II** în **Muzeograf S I**;
2. Transformarea postului de la poziția **65** din cadrul **Secției Istorie** din funcţia de **Muzeograf S I** în **Muzeograf S IA**;
3. Transformarea postului de la poziția **89** din cadrul **Secției Etnografie** din funcţia de **Muzeograf S I** în **Muzeograf S IA**;
4. Transformarea postului de la poziția **97** din cadrul **Secției Artă** din funcţia de **Conservator S I** în **Conservator S IA.**

În conformitate cu:

- art.173 alin. (2) lit.c) și art.191 alin. (2) lit.a) din Ordonanța de Urgență a Guvernului. nr.57/2019 privind Codul administrativ, cu modificările și completările ulterioare,

- Legea –cadru nr.153/2017 privind salarizarea personalului plătit din fonduri publice, cu modificările și completările ulterioare,

în baza prerogativelor conferite prin art. 182 alin. (2) și a alin. (4) cu trimitere la art. 136 alin. (1), (2) și (8) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**INIŢIEZ:**

**Proiectul de hotărâre privind modificarea Statului de funcţii**

**al Muzeului Județean Satu Mare**

**INIȚIATOR:**

**PREŞEDINTE,**

**Pataki Csaba**

red./tehn.B.N. 5ex.